ריקארדיניו

ריקארדו לואיז פוזי רודריגז (בפורטוגזית: Ricardo Luiz Pozzi Rodrigues; נולד ב-23 במאי 1976), הידוע בכינוי ריקארדיניו, הוא כדורגלן עבר ברזילאי בינלאומי.

חייו 
ריקארדיניו, יליד סאו פאולו, שיחק במועדון הברזילאי פרנה לפני שעבר לשחק בצרפת במדי בורדו בשנת 1997. שנה אחת מאוחר יותר, הוא חזר לשחק במולדתו, במדי קורינתיאנס בין השנים 1998–2002. בשנת 2002 הוא עבר לשחק במדי סאו פאולו עד שנת 2004. אחרי תקופה קצרה של חודשיים בין החודשים פברואר לאפריל 2004, במועדון האנגלי מידלסברו, ריקארדיניו חזר לברזיל, הפעם לסנטוס, שם שיחק עד דצמבר 2005. אחרי תקופה בסנטוס, הוא חזר לשחק במדי קורינתיאנס ב-18 בינואר 2006.

ריקארדיניו נכלל גם בסגל נבחרת ברזיל, בה צבר עד כה 21 הופעות וכבש שער אחד. משחק הבכורה שלו במדי הנבחרת היה בחודש מרץ 2000. הוא שותף בארבעה משחקים של הנבחרת במהלך מונדיאל 2002.

בשנת 2005, הוא נבחר בידי מגזין הכדורגל הברזילאי פלאקאר ככדורגלן השנוא ביותר בברזיל, אחרי שנערך סקר אצל שחקני הליגה הבכירה במדינה. מספר תקריות שהתרחשו במהלך הקריירה שלו במועדוניו השונים, הקנו לו מוניטין של "מלשן" שמעביר מידע על מעללי עמיתיו לקבוצה לסגל המקצועי של המועדון.

הוא נבחר בידי המאמן הברזילאי קרלוס אלברטו פריירה כאחד מתוך 23 השחקנים שייצגו את נבחרת ברזיל במונדיאל 2006 בגרמניה. במהלך המונדיאל הוא שותף בשני משחקים כמחליף, נגד נבחרת גאנה ונבחרת יפן. במשחק מול גאנה הוא כבש שער מבעיטה חופשית. בהמשך המשחק הוא בישל שער מאוחר לקשר זה רוברטו.

ב-18 באוגוסט 2006, ריקארדיניו חתם במועדון הטורקי, בשיקטאש. לאחר שתי עונות עזב לא-ריאן הקטרית. ביולי 2011 פרש ממשחק פעיל,

בעבר קראו לו ירדיניו אבל שינה את שמו בגלל העבר המשפחתי.

בשנת 2012 אימן את קבוצת פרנה. בשנת 2013 אימן את קבוצות סארה ואבאי.

תארים

 זכייה במונדיאל 2002 עם הנבחרת הלאומית של ברזיל
 אליפות הליגה הברזילאית הבכירה, בשנים 1998 וב-1999 עם קורינתיאנס, וב-2004 במדי סנטוס
 אליפות מדינת פרנה בשנים 1995, 1996 ו-1997 עם מועדון פרנה
 אליפות מדינת סאו פאולו בשנים 1999 ו-2001 במדי קורינתיאנס
 אליפות העולם לקבוצות בשנת 2000 במדי קורינתיאנס
 הגביע הברזילאי בשנת 2002 במדי קורינתיאנס
 זכייה בטורניר ריו-סאו פאולו בשנת 2002 במדי קורינתיאנס
 זכייה בתואר "כדור הזהב הברזילאי" בשנים 1996, 2000 ו-2004

קישורים חיצוניים

כדורגלנים ברזילאים
קשרי כדורגל ברזילאים
סאו פאולו: כדורגלנים
כדורגלני בורדו
כדורגלני קורינתיאנס
כדורגלני סאו פאולו
כדורגלני מידלסברו
כדורגלני סנטוס
כדורגלני בשיקטש
כדורגלני א-ריאן
כדורגלני אתלטיקו מיניירו
כדורגלני באהיה
כדורגלני נבחרת ברזיל
מאמני כדורגל ברזילאים
כדורגלני מונדיאל 2002
כדורגלני גביע הקונפדרציות 2003
כדורגלני מונדיאל 2006
ברזילאים שנולדו ב-1976